Diari Oficial de la Generalitat Valenciana


Sumari del DOGV 5475, del 22-03-2007 (2007/2253)

Notificació a Gardina Inmuebles, SL, i altres de la sentència dictada en les actuacions del juí ordinari número 846/2005.
-------------------------------------------------------------------------------------------------------------------------

### Dades del document

Número de DOGV
:   5475

Data del DOGV
:   22-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2253


Data del document
:   06-02-2007

Organisme emissor
:   Jutjat de Primera Instància Número 20 de València

Tipus de document
:   Edicte

Descriptors 

:   * sistema judicial

Procediment: assumpte civil 846/2005  
Jutjat de Primera Instància número 20 de València  
Juí: juí ordinari 846/2005  
Part demandant: Miguel Crespo Cambil i Elena Mba Bikie Maye  
Part demandada: Gardina Inmuebles, SL, i Banco Santander Central Hispano, SA  
Sobre: ordinaris   
En el juí a què es fa referència s'ha dictat sentència la part dispositiva de la qual, literalment, diu així:  
"Decisió  
Que amb la desestimació de la demanda formulada pel procurador Rafael Francisco Alario Mont, en nom i representació de Luis Miguel Crespo Cambil i Elena Mba Bikie Maye, contra la mercantil Gardina Inmuebles, SL, i Banco Santander Central Hispano, SA, sobre declaració de nul·litat del contracte de compravenda de multipropietat subscrit per les parts en data 21 de setembre de 2003 i alternativament sobre resolució d'este, i, en ambdós casos, la devolució de la quantitat a què pugen les quotes mensuals comprensives de capital i interessos i comissions, incrementades cada una d'estes amb l'interés establit en l'article 13 de la Llei 7/1995, de Crèdit al Consum, des de la data del pagament fins a la data del seu complet pagament, deduint-ne el valor a què pugen les ofertes promocionals atorgades amb motiu de la formalització del contracte i amb la condemna a Gardina Inmuebles, SL, al lliurament de l'efecte bancari per un import de 2.277,54 euros i a la devolució de la lletra de canvi per un import de 2.944,96 euros acceptada pels demandants, i sobre declaració d'ineficàcia del contracte de préstec concertat pels demandants i el BSCH, SA, en data 31 d'octubre de 2003, destinat al finançament del contracte de compravenda a què es fa referència, i en conseqüència, sobre declaració de la inexigibilitat de qualssevol quotes derivades del préstec, amb devolució de totes les quantitats cobrades a partir del 31 d'octubre de 2003 juntament amb els interessos corresponents, i assumir a càrrec seu les altres conseqüències inherents a este, en particular les derivades del procediment d'execució de títols no judicials amb el número 1.209/2004 tramitat davant el Jutjat de Primera Instància número 18 de València, i alçar els embargaments que hi ha pel que fa a béns de Luis Miguel Crespo Cambil, i abstindre's de cedir dades dels demandants a causa de l'impagament de quantitats posteriors a registres de morosos o insolvència patrimonial i a la cancel·lació dels ja cedits, absolc Gardina Inmuebles, SL, i Banco Santander Central Hispano, SA, a totes les pretensions de la demanda.  
S'imposen les costes a la part demandant.  
Contra esta sentència, s'hi podrà interposar un recurs d'apel·lació, el qual es prepararà davant este jutjat en el termini dels cinc dies següents al de la notificació.  
Esta és la meua sentència, que es portarà al llibre de les de la seua classe i testimoniatge a les actuacions que les han motivades, que pronuncie, mane i firme".  
Atés el desconeixement de l'actual domicili o residència del codemandat, Gardina Inmuebles, la part demandada, s'ha acordat la publicació del present edicte tant en el Diari Oficial de Comunitat Valenciana com al tauler d'anuncis d'este jutjat, perquè valga de notificació en forma la sentència a què es fa referència.  
València, 6 de febrer de 2007.- La secretària judicial: M.ª Dolores Valle Contreras.